खनन व बेरोजगारी के विरोध में सरकार को घेरा
दूसरों को न्याय देने वाले ही जब न्याय के लिए धरने पर बैठने लगे तो आम, गरीब लोगों का क्या होगा। भाजपा के शासन में लोक सेवक ही दायित्वों का निर्वहन नहीं कर पा रहा है। यह बात अधिवक्ता एवं कांग्रेस कार्यकर्ता धर्मेंद्र नागवंशी ने मंगलवारा चौरोहे पर कांग्रेस के धरना कार्यक्रम को संबोधित करते हुए कही। रेत के अवैध परिवहन पकड़ने सांगई गईं तहसीलदार विंकी सिंहमारे पर जानलेवा हमला हुआ था। कर्मचारियों के साथ तहसीलदार भी धरना स्थल पर बैठ गईं थीं। अधिवक्ता नागवंशी ने कहा तहसीलदार पर हमला करने वालों दंडित किया जाना चाहिए। कांग्रेसियों ने शुक्रवार को अवैध रेत खनन, महंगाई और कानून व्यवस्था को लेकर धरना दिया। कांग्रेस पार्षद किशोर डाबर ने भाजपा सरकार को घेरते हुए कहा पिपरिया दोनों थाने प्रभारी टीआई के भरोसे है। एसडीओपी का पद दो महीने से रिक्त है। टीआई और एसडीओपी की नियुक्ति क्यों नहीं हो रही। डाबर ने कहा खनन के जितने केस बने वे लेनदेन कर रफादफा कर दिया जाता है। ब्लॉक अध्यक्ष दिलीप पालीवाल ने घरेलू गैस सिलेंडर, डीजल, पेट्रोल की बढ़ती कीमतों पर प्रदेश की भाजपा सरकार को घेरा। भागचंद अहिरवार ने कहा भाजपा के अच्छे दिन नहीं चाहिए, पुराने दिन ही लौटा दो। अशोक पालीवाल, तुलाराम बेमन, डॉ. सतीश कटकवार, यूथ कांग्रेस विस अध्यक्ष आदित्य पलिया, ललित अखैपुरिया, हरीश बेमन, रज्जाक खान उपस्थित थे। संचालन फहीम अब्दुल्ला ने किया।
पिपरिया। कांग्रेस के धरना कार्यक्रम को संबोधित करते कांग्रेस नेता।
धरना
hin_Deva hin_Deva hin_Deva bho_Deva